Scientist

Scientist (בעברית: מדען) הוא שיר שהוקלט על ידי להקת בנות הדרום קוריאנית טווייס. השיר יצא לאור ב-12 בנובמבר 2021, על ידי JYP אנטרטיינמנט וריפבליק רקורדס כסינגל המוביל מתוך האלבום הקוריאני השלישי שלהן, והשישי שלהן בסך בכל, Formula of Love: O+T=＜3.

ב-2 במרץ 2022, יצאה לשיר גרסה יפנית להורדה דיגיטלית. המילים בגרסה היפנית נכתבו על ידי יוקי קוקובו.

 רקע והרכב 
ב-1 באוקטובר 2021, הוציאה הלהקה את הסינגל הראשון שלה באנגלית, "The Feels". בסוף קליפ השיר, הוכרז על אלבום באורך מלא וסיבוב הופעות. ב-24 באוקטובר, פרסמה JYP אנטרטיינמנט טריילר בהשתתפות חברות הלהקה, מחופשות למדעניות ב-"Twice Love Lab", מעבדה שבה הן עורכות "ניסויי אהבה". ב-5 בנובמבר עלה קטע מהשיר לחשבון הטיקטוק של Twice.

השיר נכתב על ידי סים און-ג'י והולחן על ידי אן-מארי, מלאני פונטנה, מישל "לינדגרן" שולץ, טומי בראון, סטיבן פרנקס ו-72. השיר תואר כשילוב של דיפ האוס ודאנס-פופ עם סינת'ים משנות ה-80. מבחינה לירית, מסר השיר הוא ש-"אהבה היא לא משהו שאתה יכול לחשב, ללמוד ולנסות למצוא לו תשובה, אלא משהו שאתה צריך לעקוב אחריו עם הלב". אורכו הוא 3 דקות ו-14 שניות. השיר הולחן במפתח בי מז'ור, והוא בעל קצב של 113 פעימות לדקה.

 ביקורות 
ביילי קנת'ת'ם מ-New University ציין את "הגישה התמימה לאהבה" של השיר, בניגוד לסינגלים האחרונים של הלהקה, "Alcohol-Free", "Perfect World" ו-"The Feels".

 דירוגים 
ארגוןרשימהמיקוםמקור בילבורד 25 שירי הקיי-פופ של 2021 19 Dazed רצועות הקיי-פופ הטובות ביותר של 2021 9 Paper 40 שירי הקיי-פופ הטובים ביותר של 2021 9

 קידום 
JYP אנטרטיינמנט פרסמה מספר תמונות קונספט וטיזרים על מנת לקדם את Formula of Love: O+T=＜3 ואת "Scientist".Citations for Formula of Love: O+T=<3s concept photos:

 Citations for "Scientist"'s video teasers:




 הופעות חיות 
הלהקה ביצעה את "Scientist" במספר תוכניות מוזיקה בדרום קוריאה, בהן Music Bank של KBS2, Show! Music Core של MBC ו-Inkigayo של SBS. בארצות הברית, הופיעה הלהקה ב-13 בנובמבר, בתוכנית החדשה "Fresh Out Live" של MTV, וביצעה את השיר.

 וידאו קליפ 
הווידאו קליפ הנלווה לשיר יצא ב-12 בנובמבר. הקליפ בוים והופק על ידי רימה יון ודונגג'ו ג'אנג מ-Rigend Film, שעבדו בעבר עם טווייס על הטריילר של Formula of Love: O+T=＜3 והקליפ ל-"Alcohol-Free". הקליפ מתרחש במעבדה בה חברות הלהקה מתוארות כמדעניות החוקרות על אהבה. הכוריאוגרפיה של השיר נבנתה על La Chica, שלישיית רקדניות שעבדה בעבר עם אספה, בואה, צ'ונגהא ו-CLC.

 פרסים ומועמדויות 
 שנה טקס פרס תוצאה מקור 2021 פרסי המוזיקה של גאון צ'ארט שיר השנה – נובמבר 

 פרסי תוכניות מוזיקה 
 תוכנית תאריך מקור Inkigayo 28 בנובמבר 2021 Music Bank 19 בנובמבר 2021

 מיקומי שיא 

קישורים חיצוניים

 הערות שוליים 

קטגוריה:שירי טווייס
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים על עיסוקים
קטגוריה:סינגלים בהוצאת ריפבליק רקורדס
קטגוריה:סינגלים בהוצאת JYP אנטרטיינמנט